מוטור סיטי קרוז

מוטור סיטי קרוז (באנגלית: Motor City Cruise) היא קבוצת כדורסל אמריקאית מדטרויט, מישיגן, המשחקת בליגת הפיתוח של ה-NBA ומסונפת לדטרויט פיסטונס מה-NBA.

הקבוצה הוקמה בשנת 2003 כלונג ביץ' ג'אם (Long Beach Jam) בליגת ה-ABA, ולפני עונת 2006 עברה לבייקרספילד, קליפורניה ולליגת הפיתוח של ה-NBA בשם בייקרספילד ג'אם (Bakersfield Jam). אחרי עשר שנים הועברה הקבוצה לפרסקוט ואלי, אריזונה, לבעלות של פיניקס סאנס ולשם נורת'רן אריזונה סאנס (Northern Arizona Suns). בשנת 2021 עברה הקבוצה לדטרויט לאחר שנרכשה על ידי הפיסטונס ושינתה את שמה למוטור סיטי קרוז.

 היסטוריה 
 לונג ביץ' ג'אם 
הקבוצה הוקמה בלונג ביץ', קליפורניה בשנת 2003 ונרשמה לעונת 2003/04 של ליגת ה-ABA. כבר בעונתם הראשונה החתימו את דניס רודמן, ואיתו סיימו במקום הראשון בליגה עם מאזן 24–7. הג'אם העפילו אוטומטית לגמר וניצחו בו את קנזס סיטי נייטס 126–123. בעונתם השנייה מונה נייט ארצ'יבלד למאמן הקבוצה, והג'אם סיימו במקום השני בבית האדום עם מאזן 18–10, ניצחו ברבע הגמר האזורי את לאס וגאס ראטלרס 148–126 והודחו בשלב הבא על ידי יוטה סנואוברס 115–130. בסיום העונה פרש המועדון מהליגה כדי לעבור בעונת 2006/07 לליגת הפיתוח של ה-NBA.

 בייקרספילד ג'אם 
בתחילת עונת 2006/07 עבר המועדון לעיר בייקרספילד שבקליפורניה ולליגת הפיתוח של ה-NBA, ושמו שונה. בעונתם הראשונה סיימו הג'אם במקום ה-6 והאחרון במערב עם 38% הצלחה. גם בעונה השנייה לא הצליחה הקבוצה להעפיל לפלייאוף, הפעם במקום האחרון במערב ובליגה עם 22% הצלחה. בעונת 2008/09 העפילה הקבוצה לפלייאוף לראשונה מהמקום השלישי במערב והשמיני בליגה, אך הודחה בסיבוב הראשון על ידי יוטה פלאש 81–94. בעונה שלאחר מכן שוב נכשלה הקבוצה וסיימה במקום הלפני אחרון במערב.

בעונת 2010/11 עלתה הקבוצה לפלייאוף מהמקום השישי בליגה (58% הצלחה), אבל שוב הודחה בסיבוב הראשון, הפעם על ידי ריו גראנדה ואלי וייפרס 1–2 בסדרת הטוב מ-3. גם בעונה הבאה העפילו הג'אם לפלייאוף מהמקום השישי וניצחו את דקוטה ויזארדס 2–0 ברבע הגמר, אבל הפסידו ללוס אנג'לס די-פנדרס 0–2 בחצי הגמר. בעונת 2012/13 סיימה הקבוצה במקום הראשון בליגה עם 72% הצלחה, אבל הופתעה בסיבוב הראשון על ידי אוסטין טורוס 0–2 בסיבוב הראשון. בעונה הבאה לא העפילה הקבוצה לפלייאוף, על אף ששיחק בה רודי גובר שהושאל אליה מיוטה ג'אז. בעונת 2014/15 סיימה בייקרספילד במקום השני בבית המערבי ובמקום השלישי בליגה עם 68% הצלחה, אבל הודחה בסיבוב הראשון של הפלייאוף על ידי 1–2. בעונה הבאה לא העפילו הג'אם לפלייאוף.

 נורת'רן אריזונה סאנס 
ב-12 באפריל 2016 רכשה קבוצת ה-NBA פיניקס סאנס את המועדון, העבירה אותו לעיר פרסקוט ואלי שבאריזונה ושינתה את שמו לנורת'רן אריזונה סאנס. עונתו הראשונה של המועדון באריזונה הסתיימה בכישלון להעפיל לפלייאוף, כשהסאנס סיימו במקום ה-3 בבית הפסיפי. גם העונה שלאחר מכן לא הייתה מוצלחת, כשהסאנס סיימו במקום הרביעי בבית. בשתי העונות הבאות סיימו הסאנס במקום האחרון בבית, ובעונת 2020/21 לא השתתפה הקבוצה במתכונת המצומצמת של הליגה עקב מגפת הקורונה בארצות הברית.

 מוטור סיטי קרוז 
ב-29 ביולי 2020 רכשה דטרויט פיסטונס את הקבוצה מפיניקס סאנס לקראת עונת 2021/22, העבירה אותה לדטרויט, מישיגן ושינתה את שמה למוטור סיטי קרוז כמחווה לתעשיית הרכב בעיר. זאת לאחר שהפיסטונס מכרו לדנוור נאגטס את קבוצת ליגת הפיתוח שלהם, גרנד ראפידס דרייב, והשאירו את הסאנס, לצד פורטלנד טרייל בלייזרס, כאחד המועדונים היחידים בליגה ללא קבוצת ליגת פיתוח.

בעונת הבכורה שלהם בדטרויט סיימו הקרוז במקום השני במזרח, אך הודחו בחצי הגמר האזורי בידי דלאוור בלו קואוטס. בשלוש העונות הבאות נכשלה הקבוצה להעפיל לפלייאוף.

 מאזן לפי עונה 
עונהאזורעונה סדירהפלייאוףלונג ביץ' ג'אם (ליגת ה-ABA)2003/04 124777.4זכייה באליפות (קנזס סיטי) 126–1232004/05אדום2181064.3ניצחון ברבע הגמר (לאס וגאס) 148–126הפסד בחצי הגמר (יוטה) 115–130בייקרספילד ג'אם2006/07מערב61931382007/0851139222008/093262452הפסד בסיבוב הראשון (יוטה) 84–912009/1081733342010/114292158הפסד בסיבוב הראשון (ריו גראנדה ואלי) 1–22011/123282256ניצחון בסיבוב הראשון (דקוטה) 2–0הפסד בחצי הגמר (לוס אנג'לס) 0–22012/131361472הפסד בסיבוב הראשון (אוסטין) 0–22013/1452426482014/152341668הפסד בסיבוב הראשון (אוסטין) 1–22015/16פסיפי3222844נורת'רן אריזונה סאנס2016/17פסיפי32228442017/1842327462018/1951238242019/20583419העונה בוטלה בשל מגפת הקורונה2020/21הקבוצה לא השתתפהמוטור סיטי קרוז2021/22מזרח2221068.8הפסד בחצי גמר המזרח (דלאוור) 116–1242022/238171553.12023/249161847.12024/257191555.9העונה הסדירה (ABA)421771.2העונה הסדירה (ליגת הפיתוח)38543946.7פלייאוף61135.3סה"כ46744051.4

קישורים חיצוניים

*
קטגוריה:קבוצות ליגת הפיתוח של ה-NBA
קטגוריה:קבוצות כדורסל אמריקאיות
קטגוריה:דטרויט: ספורט
קטגוריה:דטרויט פיסטונס